สวยงาม – roofimon
← หนังสือ 10 เล่ม
เอาเครื่องบินลงจอด →
October 8, 2014 by Roofimon
ภาพนี้มีอะไรให้คิด 30 วินาที …………………………………………………………………..
“ภาพแม่น้ำไรน์ภาพนี้ แม้มีขนาดใหญ่มากแต่ว่าภาพมีรายละเอียดสมบูรณ์ แสดงความลุ่มลึกของศิลปิน ครึ่งบนภาพเป็นท้องฟ้า เห็นแต่เมฆคลุมไปหมด(ความไม่เป็นระเบียบ) ในขณะที่ครึ่งล่างอาศัยการจัดองค์ประกอบภาพที่มีทั้งแม่น้ำ ทางเดิน ดิน หญ้า ถูกจัดวางให้เป็นแถบเส้นตรง (ความเป็นระเบียบ) ผลงานต่างๆที่ศิลปินถ่ายไว้ ถือว่าภาพนี้มีความเรียบง่ายมากที่สุด ดูสงบนิ่ง แต่ยังสามารถสื่อความหมายได้เหมือนกับภาพอื่นๆที่ถ่ายไว้ได้ จึงถือได้ว่าเป็นผลงาน masterpiece ระดับสูงสุดคืนสู่สามัญของAndrey
อีกทีครับ Andrey ไม่ได้คิดว่าฉันจะถ่ายแม่น้ำสวยๆซักรูปสองรูปแล้วก้อเดินไปถ่ายมานะครับ Andrey มีกระบวนการคิดถึง concept จนตกผลึกเสร็จแล้ว จึงออกเดินทางถ่ายรูปตามที่ตัวเองคิดไว้ เหมือนกับศิลปินจำนวนมากโดยเฉพาะ abstract ที่อาจจะวาดอะไรง่ายๆ แต่ทำให้คนดูที่ไม่เข้าใจคิดว่า กรูก้อทำได้นี้หว่า ทำไมรูปนี้ถึงได้รับการยกย่องกันนัก”
อ่านแล้วยังพอเข้าใจได้ดีครับแต่ถ้าถามผมว่า สมมติว่าผมมีเงินในมือ 10 ล้านเหรียญแล้วมีคนเดินเอาภาพนี้มาขายผมในราคา 4.3 ล้านเหรียญผมคงตัดสินใจเดี๋ยวนั้นเลยว่า “ไม่ซื้อ” เพราะชีวิตผมมีเรื่องจำเป็นอย่างอื่นมากมายกว่าการซื้อภาพถ่าย …
“ราคาของของขึ้นอยู่กับระดับความเข้าใจของเจ้าของเงิน”